“แกร็บ” ผนึก 15 ร้านค้าปลีก ร่วม “ช้อปดีมีคืน 66”
“แกร็บ” ผนึก 15 พันธมิตรร้านค้าปลีกชั้นนำ ร่วมโครงการ “ช้อปดีมีคืน 2566” ลดหย่อนภาษีสูงสุด 40,000 บาท ผ่าน “แกร็บมาร์ท” เริ่ม 23 ม.ค.-15 ก.พ.66
“แกร็บ” ผนึก 15 ร้านค้าปลีก ร่วม “ช้อปดีมีคืน 66”
23 ม.ค. 2566

นางสาวจันต์สุดา ธนานิตยอุดม ผู้อำนวยการอาวุโสฝ่ายการพาณิชย์และการตลาด แกร็บ ประเทศไทย เปิดเผยว่า เพื่อเป็นอีกหนึ่งแรงขับเคลื่อนในการกระตุ้นเศรษฐกิจของประเทศในช่วงต้นปี 66 และอำนวยความสะดวกให้ผู้บริโภคสามารถใช้สิทธิลดหย่อนภาษีได้ผ่านการจับจ่ายสินค้าผ่านแอปพลิเคชัน แกร็บมาร์ท จึงได้เข้าร่วมโครงการ “ช้อปดีมีคืน 2566” โดยจับมือกับ 15 พันธมิตรร้านค้าปลีกชั้นนำ อาทิ ซูเปอร์มาร์เก็ต, ร้านสะดวกซื้อ และบิวตี้สโตร์ ได้แก่ ท็อปส์, ท็อปส์ ไฟน์ ฟู้ด, ท็อปส์ เดลี่, เจ กูร์เมต์, แฟมมิลี่มาร์ท, ลอว์สัน, เบทาโกร เดลี่, เบทาโกร ช็อป, ออฟฟิสเมท, บีทูเอส, บูทส์, มัทสึโมโตะ คิโยชิ, บิวเทรี่ยม, โอเรียนทอล พริ้นเซส และ คาร์มาคาเม็ต ครอบคลุมความหลากหลายของสินค้ากว่า 80,000 รายการ
พร้อมมอบสิทธิพิเศษสำหรับผู้ที่เลือกช้อปผ่านแกร็บมาร์ทด้วยส่วนลดสูงสุด 200 บาท เมื่อซื้อสินค้าขั้นต่ำ 600 บาท เพียงกรอกรหัส SHOPD ทั้งนี้ผู้ใช้บริการสามารถสั่งซื้อสินค้าผ่านแอปฯ และใช้สิทธิโครงการ “ช้อปดีมีคืน 2566” ได้ตามขั้นตอนนี้ดังนี้
1.ไปที่หน้าแรกของแอปพลิเคชัน Grab และเลือก ‘GrabMart’
2.กดเลือกไอคอน ‘ช้อปดีมีคืน’ และเลือกร้านค้าที่เข้าร่วมโครงการ
3.เลือกซื้อสินค้าใส่ตะกร้า
4.กดเพิ่มใบกำกับภาษีในตะกร้าสินค้าแล้วกรอกข้อมูลผู้เสียภาษีให้ครบถ้วน และกรอกอีเมล ในกรณี e-tax สำหรับจัดส่งใบกำกับภาษีเต็มรูปแบบ พร้อมตรวจสอบความถูกต้อง
5.กรอกรหัสส่วนลด
6.กดที่สั่งซื้อ เพื่อยืนยันคำสั่งซื้อ
7.ใบกำกับภาษีเต็มรูปแบบจะถูกจัดส่งให้ตามที่อยู่ในอีเมลที่ลูกค้ากรอกข้อมูลไว้ในกรณี e-tax
สำหรับผู้ที่สนใจใช้สิทธิลดหย่อนภาษีในโครงการฯ ผ่านแอปฯ สามารถสั่งซื้อสินค้าได้ตั้งแต่วันที่ 23 ม.ค.-15 ก.พ.66 และสามารถติดตามรายละเอียดเพิ่มเติมได้ที่ https://bit.ly/3ZXZpSO โดยเงื่อนไขของประเภทสินค้าที่เข้าร่วมโครงการและสามารถใช้สิทธิลดหย่อนภาษีได้เป็นไปตามที่รัฐบาลกำหนด